Csehország öt év szünet után tért vissza a versenybe, a 2015-ös Eurovíziós Dalfesztiválra. Ekkor tizenharmadikok lettek az elődöntőben. Négy sikertelen év után 2016-ban első alkalommal a cseh résztvevő, Gabriela Gunčíková továbbjutott a döntőbe, ahol végül a 25. helyen végzett. Az énekesnő csak a zsűri szavazás alatt kapott pontot, a nézőknél utolsó helyen zárt 0 ponttal. Az ezt követő évben viszont ismét kiestek az elődöntőben. 2018-ban Mikolas Joseffel elérték eddigi legjobb eredményüket, hatodik helyen zárták a döntőt. 2019-ben a Lake Malawi, akik a magyar szakmai zsűritől maximális pontot kaptak, a tizenegyedik helyen végzett a döntőben.